Serpentiinikalliot ja -kivikot

Serpentiinikalliot_kivikot on Suomen ympäristökeskuksen eri lähteistä kokoama paikka- ja ominaisuustietoaineisto Suomen varmistetuista ja mahdollisista serpentiinivaikutteisista ympäristöistä, kuten serpentiinikallioista, -kivikoista ja -soraikoista sekä vanhoista serpentiinivaikutteisista louhoksista. Vuodesta 2024 lähtien aineistossa on ominaisuustietona annettu kohteen luokka luonnonsuojelulain (LSL, 9/2023) tiukasti suojelemana luontotyyppinä. Tärkeitä tietolähteitä aineiston teossa ovat olleet ELY-keskusten vuonna 2024 aloittamat LSL-inventoinnit sekä Syken maastoinventoinnit 2020–2024. HUOM. Aineisto ei ole kattava, vaan täydentyy inventointien edetessä. Mukana aineistossa on myös serpentiinivaikutteisiksi ympäristöiksi aiemmin arvioituja kohteita, jotka on maastoinventoinnin jälkeen todettu muiksi kallioiksi.

Aineisto on laajempi kuin tunnetut esiintymät luonnonsuojelulain tiukasti suojellusta luontotyypistä serpentiinikalliot, -kivikot ja -soraikot. Aineistoon sisältyy ominaisuustietona kunkin kohteen status luonnonsuojelulain tarkoittamana luontotyyppinä.

Lisätietoa serpentiinikallioiden, -kivikoiden ja -soraikoiden luontotyypeistä, kasvillisuudesta, lajistosta sekä uhanalaisuudesta löytyy täältä: http://urn.fi/URN:ISBN:978-952-11-4819-4 >  SY 5 2018 Osa 2 7 Kalliot ja kivikot.pdf > K3 Serpentiinikalliot, -kivikot ja -soraikot.

Aineisto kuuluu Syken avoimiin aineistoihin (CC BY 4.0). Aineiston tuottamisessa on käytetty Suomen ympäristökeskuksen aineistojen lisäksi ELY-keskusten, Suomen Lajitietokeskuksen, Metsähallituksen Luontopalveluiden sekä Geologian tutkimuskeskuksen GTK tuottamia lähtöaineistoja.

Aineiston kenttien selitykset: https://geoportal.ymparisto.fi/meta/julkinen/dokumentit/Serpentiinikalliot_ja_kivikot.pdf

Serpentiinikalliot_kivikot-aineisto sisältää eri lähteistä koottua paikka- ja ominaisuustietoa Suomen varmistetuista ja mahdollisista serpentiinivaikutteisista ympäristöistä, kuten serpentiinikallioista, -kivikoista ja -soraikoista sekä vanhoista serpentiinivaikutteisista louhoksista.

Aineisto on muodostettu seuraavista lähdeaineistoista:
-Syken inventoinneissa (2020-2024) tutkitut kohteet (mm. KALTI-inventointi)
-Serpentiinikalliot, -kivikot ja -soraikot Metsähallituksen SAKTI-kuviotietojärjestelmästä (Uljas), tähän tietoaineistoon ovat vuodesta 2024 sisältyneet myös ELY-keskusten tekemät luonnonsuojelulain luontotyyppien inventointitiedot
-Lajitietokeskuksesta ladatut lajihavaintotiedot ensisijaisesti serpentiinikallioilla elävistä lajeista
-tutkimuskirjallisuudessa kuvatut serpentiinikalliot, -kivikot ja -soraikot
-kallioperäkartan (1:200 000, Geologian tutkimuskeskus) serpentiniittialueilla olevat maastotietokannan (Maanmittauslaitos) kalliopaljastumat

Lähtöaineistoja on tarkasteltu päällekkäin siten, että lopputuotteeseen on jätetty kustakin kohteesta sijainniltaan tarkin aluerajaus. Aineiston ominaisuustietoihin on koottu mm. tiedot kunkin alueen serpentiini-indikaattorilajeista.

On huomattava, että aineisto on kooste maastossa inventoitua ja kartta-aineistoista tulkittua tietoa, joten se sisältää sekä varmoja että mahdollisia serpentiinivaikutteisia kallio-, kivikko- ja -soraikkokohteita. Attribuutti Status kertoo, onko kyseinen alue maastoinventoinnilla varmistettu LSL:n mukainen tiukasti suojeltu kohde. 

\data\luonto\serpentiinikalliot.gdb

Organization: Suomen ympäristökeskus (Syke)